བཀྲ་ཤིས་ཀྱིས་ཆུ་དེམ་ང་ལ་སྤྲད་བྱུང་།ཁོའི་མིག་ཟུར་གྱི་ཉའི་མཇུག་དབྱིབས་ལྟ་བུའི་གཉེར་མར་སྦྱིན་གཏོང་མཁན་གྱི་བྱམས་བརྩེས་ཁེངས་པ་དང་།ང་ལ་དར་དམར་ཡུར་བ།གལ་ཏེ་བརྙན་ཡོལ་ངོས་ཀྱི་དར་དམར་ཡུར་བའི་ཆུ་དག་རོང་བང་ཐང་གི་ཞིང་ཁར་འདྲེན་ཐུབ་ཚེ་བྱ་བ་ཚང་མ་ཐོགས་མེད་དུ་གྲུབ་པ་རེད་ཡཟེར།ཁོས་ལག་པ་བསྲིངས་ནས་སྐུད་པ་ལྟར་ཕྲ་བའི་ཐག་རིང་གི་འབྲི་ཆུའི་བཞུར་རྒྱུན་རེ་རེའི་དབྱིབས་འགྲོས་བསྟན་པ་དང་།དེ་ནས་རང་གི་བྲང་ཁར་ཕྱག་རྒྱ་ཡང་ཡང་བྱས་བྱུང་།ཕྱག་རྒྱ་དེར་བལྟས་ན་ཁོས་དར་དམར་ཡུར་བའི་ཆུ་དག་རོང་བང་ཐང་གྲོང་ཚོར་འདྲེན་རྒྱུ་ཡིན་པ་འདྲ།